|  |  |  |
| --- | --- | --- |
| Skabelon til tilbud om ansættelse på ændrede vilkår/partshøring om påtænkt afsked i forbindelse med flytning af *hele* statslige institutioner  |  |  |
|  |  |

Skabelonen kan anvendes i situationer, hvor flytningen indebærer en væsentlig stillingsændring, og den ansatte derfor *ikke* er forpligtet til at lade sig flytte med.

Kære *[navn]*

Det er besluttet at flytte *[xx institutionen/styrelsen]* til *[xx by]*. *[Evt. nærmere beskrivelse af baggrunden for udflytningen.]*

Udgangspunktet er, at medarbejderne flytter med.

**Tilbud om ansættelse på ændrede vilkår**

I forbindelse med, at *[xx institutionen/styrelsen]* flytter til *[xx by],* ønsker vi, at du flytter med.

Dit nuværende arbejdssted er placeret på adressen *[xx].* Flytningen af *[xx institutionen/styrelsen]* indebærer, at dit arbejdssted fremover vil være på adressen *[xx].*

Vi finder, at denne flytning af arbejdsstedet vil være en væsentlig stillingsændring, som du ikke har pligt til at acceptere. Denne stillingsændring skal derfor varsles med dit individuelle opsigelsesvarsel på *[xx]* måneder.

Du har i den forbindelse to muligheder. Du kan vælge enten at acceptere at fortsætte din ansættelse på de ændrede vilkår eller at sige nej til tilbuddet og blive partshørt om påtænkt afsked på grund af arbejdsmangel, jf. nedenfor.

På denne baggrund tilbydes du hermed ansættelse som *[stillingsbetegnelse]* på adressen *[xx]* med virkning fra den *[dato].* Din ansættelsesmyndighed vil fortsat være *[xx institution/styrelse].*

***Vi håber, at du vil tage imod tilbuddet om at fortsætte din ansættelse på de ændrede vilkår.***

Hvis du ønsker at tage imod tilbuddet om at fortsætte din ansættelse på de ændrede vilkår, bedes du underskrive vedlagte blanket *”Accept af fortsat ansættelse på ændrede vilkår”* og sende den til *[xx institution/styrelse],* så vi har den i hænde senest den *[dato].*

**Partshøring om påtænkt afsked**

Hvis du ikke ønsker at tage imod tilbuddet om fortsat ansættelse på de ændrede vilkår, påtænker vi at opsige dig, idet der som følge af *[xx institutionens/styrelsens]* flytning, ikke længere vil være arbejdsopgaver på *[institutionens/styrelsens nuværende adresse*].

Du vil i så fald blive opsagt til fratræden med udgangen af *[dato, måned, år].*

Inden vi træffer afgørelse, skal du have lejlighed til at udtale dig, jf. forvaltningslovens § 19.

Dine eventuelle bemærkninger skal sendes til *[xx institution/styrelse],* så vi har dem i hænde senest den *[dato].*

Når vi har behandlet dit svar, vil vi træffe afgørelse.

**Hvis vi ikke hører fra dig**

Hvis vi ikke hører fra dig, træffer vi afgørelse på det foreliggende grundlag. Vi lægger til grund, at du *ikke* ønsker at fortsætte din ansættelse på de ændrede vilkår.

Hvis du har spørgsmål til ovenstående, er du velkommen til at kontakte *[navn og kontaktinfo].*

Med venlig hilsen

|  |  |  |
| --- | --- | --- |
| Accept af fortsat ansættelse i *[xx institution/styrelse]* |  |  |
|  |  |

Med henvisning til brev af *[dato]* accepterer undertegnede *[medarbejderens navn]* hermedat fortsætte min ansættelse i *[xx institution/styrelse]* i *[xx adresse, by]* med virkning fra den *[dato].*

Dato Underskrift